Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 180/05/8802	Košice I, 2.4.2012
EEČ : 2-63-127-2012

U Z N E S E N I E

Trestná vec:	obvinený XXXXX  
Trestný čin:	násilie proti skupine obyvateľov a proti jednotlivcovi podľa § 197a odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov a iné trestné činy

Rozhodol: 	prokurátor Okresnej prokuratúry Košice I
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX, 

	- dňa 03.02.2005 v presne nezistenom čase v nočných hodinách v priestoroch chodby a podchodu discoklubu Palmíra na ul. Hlavnej v Košiciach mieril krátkou guľovou zbraňou na XXXXX a XXXXX z Košíc, čím takto u menovaných vzbudil dôvodnú obavu o ich zdravie a život. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

	Uznesením vyšetrovateľa Okresného riaditeľstva PZ, Úradu justičnej a kriminálnej polície, Odboru skráteného vyšetrovania sp. zn. ČVS: XXXXX zo dňa 03.02.2005 bolo začaté trestné stíhanie a vznesené obvinenie XXXXX pre prečin výtržníctva podľa § 202 ods. 1 Trestného zákona č. 140/1961 Zb. a iné účinného v čase spáchania skutku na tom skutkovom základe, že 

- dňa 03.02.2005 v presne nezistenom čase v nočných hodinách v priestoroch chodby a podchodu discoklubu Palmíra na ul. Hlavnej v Košiciach mieril krátkou guľovou zbraňou na XXXXX a XXXXX z Košíc, čím takto u menovaných vzbudil dôvodnú obavu o ich zdravie a život. 

	Keďže obvinený dal súhlas k podmienečnému zastaveniu trestného stíhania, k trestnému činu sa v plnom rozsahu priznal vzhľadom na jeho osobu s prihliadnutím na doterajší život, ako aj na okolnosti prípadu, považujem rozhodnutie o podmienečnom zastavení trestného stíhania za postačujúce.

	Súčasne v zmysle § 216 ods. 2 Trestného poriadku bola obvinenému určená skúšobná doba v trvaní 1 (jedného) roka, ktorá začína plynúť právoplatnosťou tohto uznesenia.

	Ak obvinený v priebehu tejto skúšobnej doby povedie riadny život a škodu uhradí, rozhodnem, že sa osvedčil.

	Z uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor